ગુરુરાજા સ્નેચ બાદ ત્રીજા સ્થાને છે. જેમણે બે પ્રયાસોમાં ૧૧૧ કિલો વજનનું વજન ઉપાડ્યું હતું. ક્લીન અને જર્કના પ્રથમ બે રાઉન્ડમાં તેઓ નિષ્ફળ રહ્યા હતા. પરંતુ છેલ્લા પ્રયાસમાં તેમણે ૧૩૮ કિલો વજન ઉપાડી ભારતને સિલ્વર મેડલ અપાવ્યું હતું. ભારતીય હવાઈ દળના નીચલા વર્ગના કર્મચારી ગુરુરાજનું આ ચંદ્રક તેમની મહેનત અને તેમના સારા નસીબનું પરિણામ છે. ટ્રકના ડ્રાઈવરના પુત્ર ગુરુરાજને કુસ્તીબાજ બનવાની ઇચ્છા હતી. પરંતુ કોચે તેની વેઈટલિફ્ટિંગ ટેલેન્ટ જોયા બાદ તેને વેઇટલિફ્ટિંગમાં આગળ વધવા માટે કહ્યું હતું.